Sankt-Peterburgdan Anapaga yo‘l olgan samolyot qush bilan to‘qnashuvdan so‘ng aeroportga qaytishga majbur bo‘ldi

Sankt-Peterburgdan Anapaga yo‘l olgan “Rossiya” aviakompaniyasi samolyoti Pulkovo aeroportiga qaytishga majbur bo‘ldi. Bu haqda 22-may, yakshanba kuni Life ma’lum qildi.

Havo kemasining qaytishiga qush bilan to‘qnashuv sabab bo‘ldi. Pulkovoda samolyotni reysdan olishga qaror qilindi va ayni paytda unda nosozliklar hamda shikastlanishlar bor-yo‘qligi tekshirilmoqda.
A319 birinchi reysi Moskva vaqti bilan 8:26 da parvoz qilgandi. Layner qaytgach va boshqa havo kemasiga almashtirilgach, yo‘lovchilar 10:59 da Anapaga uchib ketdi.